《怀王韦轩》
明代·李一夔

剑气腾冲孔孟津，风光何事久羁人。骚坛酌月频更主，旅馆看花又过春。

老病自怜青眼旧，交游谁信白头新。锦天迎养真天乐，争奈停云粤海滨。

作者简介：李一夔，字应教，号毅轩。东莞人。德修子。明世宗嘉靖十七年（一五三八）贡生。官海丰、琼山训导。民国张其淦《东莞诗录》卷一二、民国《东莞县志》卷四五有传。